‎UN SERIAL NETFLIX
‎Bună, burlaci din Seattle!
‎Sunt Kate. ‎Ador călăritul și zilele ploioase
‎și cândva eram obsedată de Pac-Man,
‎dar doctorul mi-a dat o cremă ‎și mi-a trecut pe loc.
‎Glumeam.
‎N-am mai încercat întâlnirile video,
‎deci abia aștept să văd ‎ce tipi îmi trimite computerul
‎sau cum o fi funcționând treaba asta.
‎Vreau doar să cunosc un om drăguț,
‎care să nu mă ducă de nas ca ultimul,
‎făcându-mă să cred ‎că există iubirea adevărată,
‎deși totul s-a transformat într-un rahat…
‎Taie! Vorbești ca o țăcănită. ‎Poți fi serioasă?
‎Eram serioasă.
‎Cineva trebuie să încerce treaba asta. ‎Nu pot eu, căci transmit știrea.
‎De ce n-o rogi pe Carol? ‎În asta constă slujba ei.
‎Ar fi „Carol încearcă întâlnirile video”, ‎nu „Tully discută tendințe”.
‎Nu mai ești cu Johnny de câteva săptămâni.
‎- Nu vrei să ieși din nou cu cineva? ‎- Ba da, așa cred.
‎Dar e ciudat să încerc ‎să conving niște bărbați necunoscuți.
‎Ăsta e viitorul.
‎Nu, nu suntem în ‎Tron. ‎Da?
‎Oamenii reali vor să cunoască ‎oameni reali, în lumea reală.
‎În baruri de celibatari, ‎pe terenuri de squash
‎și la alimentară, ‎unde doi oameni apucă același pepene,
‎se privesc, totul se mișcă ‎cu încetinitorul și, pur și simplu, știu.
‎Bine. Hai să ne uităm ‎la câteva pentru inspirație
‎și, cine știe, poate vezi pe cineva ‎și, pur și simplu… o să știi.
‎Bine.
‎Vorba aia. Nu te lua după aparențe.
‎Poate că sunt director ziua,
‎dar noaptea sunt un mare petrecăreț.
‎Bună!
‎Ce ai după ureche?
‎Nimic?
‎Ar trebui să ai… ăsta.
‎Cred că trebuie să ne vedem personal ‎și să aflăm cum am făcut asta.
‎Îți spun din start. ‎Dacă te droghezi, o să zic „nu”.
‎Bine. Vrei să mă vâri ‎în aceeași oală cu ăștia?
‎Mai bine aruncă-mă în Strâmtoarea Puget ‎și s-a terminat.
‎Încă unul și gata.
‎Bună! Eu sunt Theo și…
‎E ciudat, nu-i așa?
‎Te filmezi să le spui străinilor ‎de ce să iasă cu tine.
‎În fine, poți spune că sunt de modă veche,
‎dar caut pe cineva cu care să mă așez.
‎Să avem un gard alb de uluci, ‎o curte plină de țânci…
‎Da, o viață simplă și fericită.
‎Uau! E atât de echilibrat! Și simpatic.
‎Îmi plac șahul și Elton John.
‎Și apusurile peste Stâncile din Dover.
‎Stâncile din Dover? Zău așa!
‎Ce? E o partidă bună.
‎Mă termină cu accentul lui fals.
‎Știu că pare sumbru acum,
‎dar, odată ce începi, ‎o să ai parte de multă…
‎- 'Neața, Johnny! ‎- …distracție!
‎E cu cămașa de ieri.
‎Nu mai ține evidența ‎garderobei lui Johnny!
‎Eu i-am cumpărat cămașa aia.
‎Cum ziceam în filmare, ‎iubirea e o prostie.
‎Johnny nu doarme acasă, ‎se culcă cu stricate
‎și vine la muncă mahmur, ‎în ținuta de ieri,
‎satisfăcut de parcă n-am fost ‎niciodată împreună.
‎Oamenii procesează suferința diferit.
‎Nu pare să aibă inima frântă. Și nici tu.
‎Danny a plecat când m-am despărțit ‎de Johnny și pari bine-mersi.
‎Mai mult de atât. Pari grozav. ‎De ce nu suferi?
‎- Vrei să sufăr? ‎- Da. Puțin.
‎Vreau să știu că sunt normală.
‎Uite, Danny a plecat.
‎Nu se schimbă nimic dacă-mi plâng de milă.
‎Așa că mi-am băgat picioarele.
‎Ce?
‎Pur și simplu?
‎Pur și simplu.
‎Și acum sunt bine.
‎Învață-mă și pe mine!
‎- Dar… tu ești Kate. ‎- Învață-mă să fiu Tully! Te rog.
‎Fac clipul ăla stupid. ‎Face orice e nevoie.
‎Bine, scumpo.
‎- Bine. ‎- Bine.
‎În weekend, ‎în relația cu Marah, o să fii eu.
‎Mama strictă, dar foarte corectă, ‎nu mătușa mișto.
‎Care pare să-i fie soră.
‎Nu pe asta ne concentrăm.
‎Ești vecină cu multe vedete, ‎deci fără petreceri cu Dave Grohl,
‎mogulul din tehnologie ‎sau baschetbalistul simpatic!
‎A flirtat cu mine ieri, în lift. ‎Ce-mi place blocul ăsta!
‎Nicio grijă, weekendul ăsta
‎mă concentrez să petrec timp cu fina mea.
‎Apropo, să nu vă uitați ‎la ‎Totul despre sex!
‎Sau omiteți scenele de sex ‎și fazele cu Samantha.
‎- Nu stați treze după miezul nopții. ‎- Bine.
‎Am primit e-mailul tău lung.
‎- Știu, e pedepsită. ‎- Pică la sport, la școala de vară.
‎Merge fiindcă a picat la sport ‎în timpul școlii,
‎chiulind de la ore. ‎Are probleme cu autoritatea.
‎Mai știu pe cineva.
‎- N-am probleme cu autoritatea. ‎- Mă refer la mine.
‎Exact. Deci știi cu ce mă confrunt.
‎Dar, în rest, e o elevă foarte bună, nu?
‎Cui îi pasă de sport?
‎Mie! Și de înscrierea la facultate ‎îmi pasă!
‎Peste trei ani!
‎Știi ceva, fă-te utilă și gata, da?
‎Fac plăcintă ciobănească pentru Johnny, ‎în cinstea primului weekend în doi.
‎Mulțumită ție.
‎Cu plăcere. Nu te stresa cu cina!
‎Felul principal o să fie sexul sălbatic,
‎urmat de și mai mult sex ‎și de desert, adică de și mai mult sex.
‎- Tot va trebui să și mâncăm. ‎- Probabil n-o să ieșiți din dormitor.
‎De asta trebuie să-ți faci griji ‎pentru lenjerie, nu pentru cartofi.
‎Stai liniștită, am corsetul. ‎Și dresurile. Și jartierele.
‎Mularkey! Mă cam exciți!
‎- Ce e așa haios? ‎- Lenjeria sexy a mamei tale.
‎- Scuze! ‎- Hai!
‎Să mergem înainte să mă pună ‎să curăț cartoful.
‎Să vă distrați!
‎Da, dar nu la fel de bine ‎ca tine și Johnny.
‎Doamne, încetează!
‎Am venit cu mașina nouă. ‎E sport și mișto. O să-ți placă.
‎Ai auzit vreodată de jocul lașului?
‎- Sper că glumești. ‎- Mama ta e așa ușor de păcălit!
‎Ăsta…
‎Și ăsta e sosul suprem Special Patty.
‎Nu e doar maioneză și ketchup?
‎E mai mult de atât,
‎dar nu spun secretele Burger Planet ‎angajaților noi.
‎Da, nu se știe ‎cine ar putea fi spionul McDonald's.
‎Spionajul corporatist e pe bune.
‎Mâna mea dreaptă, o femeie, ‎o să vă explice ce aveți de făcut.
‎Aveți de învățat de la ea.
‎A trecut de la bucătar la manager ‎în nici o lună.
‎LK! Hai să cunoști ‎noile membre ale echipei!
‎Lisa-Karen?
‎Vă las să începeți.
‎Nu știam că lucrezi aici.
‎Da, de ceva vreme. ‎Timpul zboară când nu mai suni pe cineva.
‎- Scuze. A fost… ‎- Nu-mi pasă. Avem multe de parcurs.
‎Știu că nu vă place ‎să respectați regulile,
‎așa că o să vă explic pe înțelesul vostru.
‎Aveți maximum o pauză pe tură ‎și asta înseamnă o pauză pe tură.
‎Fiecare client trebuie salutat cu:
‎„Să aveți o zi Patty! Ce doriți?”
‎- Serios? ‎- Ți se pare că glumesc?
‎Cel mult 15 cartofi pe comandă. ‎Da, îi număr.
‎Nimic gratis pentru cunoscuți
‎și nu aruncați grăsimea ‎fiindcă vedeți ceva misterios în ea!
‎Și, cel mai important,
‎asta nu e democrație.
‎E dictatură. ‎Când Ian nu e aici, eu sunt dictatorul.
‎O să fie un iad.
‎Verși grăsimea! ‎Uleiul nu crește în copaci.
‎Practic, uleiul de măsline crește.
‎Fiecare picătură vărsată ‎costă bani pentru Burger Planet.
‎Străduiește-te! Nu vreau ‎să-ți dau o bilă neagră în prima zi.
‎„Nu vreau să-ți dau ‎o bilă neagră în prima zi.”
‎Nu iese siropul!
‎Cum am spus la instructaj, ‎trage până la capăt!
‎Fiindcă e clar că nu te descurci, ‎mă ocup eu.
‎Du-te și preia comenzi! ‎Coada devine destul de lungă.
‎Da, căpitane.
‎Bine, cine urmează?
‎Tully. Ce le spunem clienților?
‎Să ai o zi Patty!
‎Ce dorești?
‎Ce amuzant!
‎„Să ai o zi Patty?”
‎Pentru că ești Pat.
‎Doi burgeri. Două cola. ‎Două porții de cartofi prăjiți.
‎Nu pot să cred.
‎Mi-a scris Ashley.
‎„Un tip de la Joe's Bagels a zis ‎că face artă cu cremă de brânză.
‎Vibrații à la Sandy Cohen. ‎Dra ‎Rebel în California.”
‎A pus punct și virgulă. ‎A făcut cu ochiul, nu?
‎Stai! Nu Ashley ți-a tras clapa ‎pe 4 iulie, ca să stea cu iubitul?
‎A fost o neînțelegere.
‎În plus, s-au despărțit. Ce să-i spun?
‎Ceva simplu, ca „ha”.
‎Serios? „Ha.” Atât?
‎Da, fără semnul exclamării.
‎Pare cam răutăcios.
‎E misterios și incitant.
‎Doamne!
‎„Mă gândesc la glumele noastre.
‎Mereu m-am întrebat ce s-ar întâmpla ‎cu noi dacă n-aș avea un iubit.
‎Puncte-puncte.”
‎Uau!
‎Stai! Nu fi prea nerăbdătoare!
‎Și eu m-am întrebat, ‎iar acum nu are iubit.
‎Îi poți trimite mesaj peste o oră.
‎O oră? Dar o să aștepte să-i răspund.
‎Exact.
‎- Nu cred că pot aștepta atât. ‎- Poți și o vei face.
‎Ajută-mă să decid ce mâncăm la cină.
‎Mă gândesc la două pizza foarte mari ‎și un fondant de ciocolată.
‎- Și pâine cu usturoi? ‎- Normal.
‎Scopul acestui weekend e să ne uităm ‎la filme proaste și să ne îmbuibăm.
‎Mularkey!
‎Te-ai dat peste cap!
‎E o seară specială. ‎Am zis să sărbătorim cu cina ta preferată.
‎Uau!
‎Miroase delicios. Mulțumesc.
‎Cu plăcere.
‎Deci ar trebui să mâncăm. Nu?
‎Dacă vrei salată, e în frigider.
‎Vreau un singur lucru acum.
‎Doamne!
‎Scuze, e greu de pus și de scos.
‎N-ai de ce să-ți ceri scuze. ‎Ador o provocare sexy.
‎- Am uitat să-l opresc. Scuze! ‎- Da.
‎Trebuie să răspunzi?
‎E editorul meu.
‎Nu-i nimic. Îl sun eu mai târziu.
‎Ar trebui să-i răspunzi. ‎Altfel, o să fii distras tot timpul.
‎E în regulă.
‎Bine, mă grăbesc.
‎- Da, știu. ‎- Bine, scuze!
‎Marshall! Bună!
‎Ca să atragi atenția unui bărbat, ‎îi arăți o bretea de sutien
‎sau un decolteu.
‎Dar asta e pentru amatoare.
‎- Ce să fac? ‎- Privește și învață!
‎- Gin tonic! ‎- Vodcă, te rog!
‎Bună! Două pahare de gin tonic, te rog!
‎- Cum ai făcut? ‎- O să faci și tu.
‎Uită-te la ei!
‎Poți să flirtezi cu ei, să le iei numărul, ‎să-i duci acasă, dacă vrei.
‎Partea cea mai bună? ‎Nu trebuie să-ți pese de ei.
‎Mersi!
‎Mulțumesc. Noroc!
‎Haide!
‎Bine.
‎- De aici analizăm marfa. ‎- Bine.
‎Poți spune multe despre un tip ‎după cum dansează.
‎Bine.
‎Vii des aici?
‎Nu, e prima dată!
‎Eu vin în fiecare seară.
‎Primesc corespondența aici.
‎Plecăm de pe ringul de dans, ‎în mașina mea…
‎- Nu cu el. ‎- Nu cu el. Bine.
‎Mulțumesc.
‎Aș fi vrut să fac eu burgerul lui Pat ‎și să scuip în el.
‎Nu pot să cred că n-am făcut nimic. ‎N-am spus nimic.
‎Doar „Să ai o zi Patty”, ca o idioată.
‎Erai în stare de șoc. Ce era să faci?
‎Doamne, uite cum râde ‎la glumele lui stupide.
‎Nu știe ce bizar e.
‎Oare o să-i facă…
‎știi tu…
‎ce mi-a făcut mie?
‎Doamne!
‎Repejor! Pauza s-a sfârșit.
‎BURGER PLANET SUA
‎- Unde te duci? ‎- La baie.
‎E a treia pauză în două ore.
‎Pot face caca pe jos, dacă preferi.
‎Pericol profesional. ‎Pachete cu ketchup care curg.
‎Îmi pari cunoscută. ‎Înveți la liceul Barbara Lee Ellis?
‎Nu, la Saint Jo.
‎Uau! Și ești aici cu Pat? ‎Nu e la facultate?
‎Ba da, ne-am cunoscut la lac.
‎Ar trebui să ai grijă cu Pat.
‎Știu că pare de treabă, dar e dubios.
‎Stai departe de el! Foarte departe.
‎Pat mi-a spus ce s-a întâmplat.
‎Da?
‎Da. Știu că ați fost împreună demult. ‎Te-ai îmbătat criță la o petrecere.
‎Erai călare pe el și te-ai făcut de râs.
‎Ai luat-o razna când nu te-a sunat ‎și ai vrut să-l calci.
‎Nu asta s-a întâmplat!
‎Am mers la petrecere cu Pat ‎fiindcă părea că mă place mult…
‎și mă făcea să mă simt specială.
‎Și frumoasă.
‎Probabil, cum te face ‎și pe tine să te simți.
‎Și am început să ne sărutăm.
‎Voia să meargă mai departe, dar eu nu.
‎Și pur și simplu… a continuat.
‎M-a imobilizat și l-am implorat ‎să se oprească, dar n-a vrut.
‎Până n-a terminat.
‎Încă mai am coșmaruri. ‎Nu vreau să pățești la fel.
‎Evident, ești obsedată de el.
‎Clar e doar o încercare de psihopată ‎să te răzbuni pe el.
‎Ce facem acum?
‎S-o invit să ieșim în weekend?
‎În niciun caz. Încă ai avantajul.
‎Nu am niciodată avantajul. ‎Nu sunt genul de fată care are avantajul.
‎Nu sunt ca tine.
‎- De multe ori n-am avut avantajul. ‎- Da, dar oamenii sunt obsedați de tine.
‎Nu și de mine, sunt prea… plicticoasă.
‎- Plicticoasă? ‎- Plicticoasă!
‎Cum să fii plicticoasă?
‎Dă-mi un exemplu!
‎Sunt plicticoasă în toate privințele. ‎Fantastic de plicticoasă.
‎Asta e o prostie plicticoasă.
‎Ești superbă,
‎genială, haioasă, ciudățică, ‎prostuță, neobișnuită.
‎Nu, nu înțelegi. ‎N-ai fost niciodată plicticoasă.
‎Nici tu. Nicio zi în viața ta.
‎Mă simt plicticoasă.
‎Mă simt prea obișnuită ‎și prea ciudată în același timp.
‎Scumpo!
‎Aș vrea să te vezi așa cum te văd eu.
‎Întreabă dacă vreau ‎să mergem la ‎Jurnalul ‎diseară.
‎Doamne, clar e o întâlnire.
‎Și mi-a trimis pupici.
‎- Pare promițător. ‎- Poți să mă îmbraci cu ceva mișto?
‎Nu ești pedepsită, dragă?
‎Nu stai trează după miezul nopții. ‎Nu stai cu prietenii.
‎E doar un film. Voiam să vedem unul aici. ‎Ce are dacă îl văd cu Ashley, la cinema?
‎O plac de-o viață.
‎Și acum pare să mă placă și ea.
‎Asta nu s-a mai întâmplat.
‎Mama ta m-ar omorî.
‎Nu trebuie să afle. Nu-i spun.
‎- Cum ajungi acolo? ‎- Ne duce mama ei.
‎Voi fi în siguranță. ‎E un film cu audiență generală.
‎Te rog. Ar însemna mult pentru mine.
‎Să te întorci până la 22:00. ‎Niciun minut mai târziu.
‎Te iubesc. Te iubesc!
‎Frate, editorul ăsta nu mai tace.
‎Scuze că a durat atât!
‎Unde rămăseserăm?
‎- Ești gata să facem sex de împăcare? ‎- Da, sunt.
‎- Salteaua era moale? ‎- Am schimbat-o când ai plecat.
‎Serios?
‎Cea veche era tare. Mă durea spatele. ‎E cu totul altceva.
‎Bine de știut.
‎Scuze, stai! Sunt derutat.
‎De ce n-ai zis niciodată ‎că salteaua e prea tare?
‎Dormeai greu pe patul vechi. ‎Nu mă deranja, dacă te odihneai.
‎E un compromis în căsnicie.
‎Nu pot să cred ‎că aveai dureri de spate și nu-mi spuneai.
‎Nu mă deranja. Nu e mare lucru.
‎Kate, nu vreau să suferi ‎ca să mă simt eu confortabil.
‎Vreau să fie o nouă eră pentru noi.
‎De acum înainte, spune-mi adevărul!
‎Chiar dacă e ceva ‎ce crezi că nu vreau să aud.
‎Bine. Așa o să fac. Promit.
‎Dacă e să fiu sinceră, ‎nu-mi place când mă săruți pe gât.
‎Dar te sărut pe gât de câte ori facem sex.
‎Și gemi și scoți sunete.
‎Părea să-ți placă. ‎Nu vreau să-ți stric cheful.
‎Cu alte cuvinte, te prefaci.
‎Nu! Nu mă prefac.
‎Nu complet. Doar la partea cu gâtul.
‎Ce altceva nu mi-ai spus?
‎La naiba!
‎Clar ești cea mai bună dansatoare de aici.
‎Nu, tu ești!
‎Îți speli pantalonii ‎cu soluție de geamuri?
‎- Ce? ‎- Fiindcă mă văd în ei.
‎Uau!
‎- Bună, Tully! ‎- Ce căutați aici?
‎- Dar tu? ‎- E un bar.
‎- Exact. ‎- Fă-mi o favoare și pleacă!
‎Nu vreau să te vadă Kate.
‎Kate e aici?
‎Da, și se distrează de minune
‎pentru prima oară ‎de când i-ai frânt inima.
‎Ea m-a părăsit!
‎Fiindcă vrea să se mărite cu tine ‎și să facă mulți copii,
‎dar tu nu vrei să te însori ‎și să ai copii.
‎Tu i-ai frânt inima. Punct.
‎Du-te și adu-ne un rând!
‎- Du-te în spatele barului! Să nu te vadă. ‎- Da. Bine.
‎Nu-mi vine să cred că face pe tristul
‎când, clar, își face de cap ‎de când e singur.
‎- Își face de cap? ‎- Da!
‎Doar nu crezi că nu l-a văzut Kate ‎venind la birou cu hainele de ieri.
‎De parcă toată noaptea ‎a făcut cine știe ce cu cine știe cine.
‎Știu eu cu cine. Cu mine.
‎Johnny a dormit pe canapeaua mea. ‎Cică plânge prea mult când e singur.
‎Te rog, nu-l mai acoperi!
‎Pe cuvântul meu.
‎L-am târât aici fiindcă nu mai suport.
‎Poartă aceeași cămașă ‎fiindcă zice că are mirosul ei.
‎Dar nu. Are mirosul lui, când nu face duș.
‎Mi-e milă de el, zău.
‎Știu că doare s-o pierzi pe Kate Mularkey.
‎Dar nu mai suport.
‎Aș vrea ca Johnny să fie mai mult ca tine.
‎Ca mine?
‎Ai trecut peste povestea cu Danny ‎și ai revenit la normal.
‎Ești ca o mașinărie.
‎Aveați o relație serioasă
‎și, când a plecat, ‎parcă aveai inima de piatră.
‎E impresionant.
‎Îl caut pe Johnny și-l duc în alt bar.
‎Altfel, o să regreseze ‎măcar cu o săptămână.
‎Bine, grozav! Mulțumesc. Mersi, Mutt!
‎Ai avut dreptate!
‎- Legat de ce? ‎- De tot.
‎Am dansat cu el patru melodii
‎și mi-a cerut numărul. ‎L-am refuzat doar pentru că am putut.
‎E grozav, Kate.
‎Mă distrez flirtând cu toți. ‎Nu m-am gândit la Johnny de 30 de minute.
‎Acum mi-am întrerupt șirul. ‎Măcar am avut un șir.
‎Șirurile vor fi tot mai lungi ‎până nu-mi mai pasă deloc.
‎Cum nu-ți pasă ție.
‎Dar îmi pasă.
‎Cum?
‎Îmi pasă.
‎Aș vrea să nu fie așa.
‎Încerc să nu-mi pese, ‎dar afurisitul de Danny…
‎Mă gândesc numai la el.
‎Serios?
‎Îi compar pe toți cu el ‎și niciunul nu se ridică la înălțimea lui.
‎Mi-e dor de Danny. ‎Mi-e dor de el și urăsc asta.
‎Te-ai gândit ‎să ai o relație la distanță cu el?
‎Nu cred că ajunseserăm încă acolo,
‎iar acum are o slujbă nouă ‎și o viață nouă, deci…
‎Măcar e la 5.000 km distanță.
‎Nu în același birou, ‎făcându-ți în ciudă cu barba lui sexy.
‎Oricum ar fi e aiurea.
‎Da. Ai dreptate.
‎Dacă te consolează, ‎chiar m-ai ajutat în seara asta.
‎Au trecut săptămâni de când n-am mai văzut ‎nicio luminiță de speranță
‎la capătul tunelului în care mă aflu.
‎Mi-o arăți și mie?
‎Să știu unde să caut.
‎O să apară cineva ‎și o să te facă să-l uiți pe Danny.
‎Sunt sigură.
‎Și dacă el era alesul?
‎Adică…
‎Nici măcar nu cred în asta. ‎Ce se întâmplă cu mine?
‎I-ai spus lui Danny așa ceva?
‎Ce? De ce aș face asta?
‎Vino!
‎Dacă nu-i spui lui Danny ce simți, ‎o să regreți tot restul vieții.
‎Acum locuiește la New York.
‎Și?
‎Și dacă simte la fel, ‎se teme să-ți spună și tăceți amândoi,
‎dar vă petreceți restul vieții ‎întrebându-vă cum ar fi fost?
‎Formează! Dacă nu vrei ‎s-o fac eu și pe asta.
‎Bine. Fie.
‎Mulțumesc.
‎- Îmi cer scuze! ‎- Nu, eu îmi cer scuze! E vina mea.
‎- Stâncile Dover! ‎- Poftim?
‎Ți-am văzut înregistrarea. ‎Nu folosesc serviciul ăla.
‎O amică m-a pus s-o fac pentru o știre,
‎- …dar nu e ceva rău să-l folosești. ‎- Vai de mine!
‎Chiar l-a văzut cineva? Grozav!
‎Amicul meu m-a înscris în glumă.
‎Sunt sigur că par un idiot.
‎- Accentul tău e real! ‎- De fapt, sunt din bătrâna Americă!
‎Salutare, amice!
‎Camioane, armată!
‎Reaganomie!
‎De ce n-ar fi accentul meu real?
‎M-am gândit că ești spion.
‎Pe aproape.
‎Lucrez la Greenpeace.
‎- Tare! ‎- Da.
‎Uau!
‎Vrei să mergem într-un loc mai liniștit?
‎- Să mâncăm ceva? ‎- Mi-ar plăcea.
‎- Dar altădată. Sunt cu prietena mea. ‎- Ești o prietenă bună. Îmi place.
‎Uite cum facem.
‎Îți dau numărul meu.
‎Uite-l!
‎Sună-mă dacă vrei ‎să stabilim acel „altădată”.
‎Bine.
‎De ce ești toată un zâmbet?
‎Îl mai știi pe tipul cu Stâncile Dover? ‎Din clip?
‎- Cu accent fals? ‎- Doar că e real.
‎Și salvează mediul, ‎își iubește mama și e amuzant.
‎Uau! Toate astea în două minute. ‎Sunt impresionată.
‎Cum a mers? Ai vorbit cu Danny?
‎Nu, i-am lăsat un mesaj sincer.
‎- Mingea e în terenul lui. ‎- Bravo! Sunt mândră de tine.
‎Ce gălăgie e!
‎Mergem acasă să mâncăm înghețată, ‎în trening?
‎Mi-ai luat vorba din gură.
‎- Da? ‎- A sosit mâncarea, dră Hart.
‎S-o aduc sus?
‎Nu, cobor eu. ‎Mi-ar prinde bine entuziasmul.
‎Bine.
‎Nu uitați fondantul și pâinea cu usturoi!
‎Da. Mulțumesc.
‎Tallulah Rose.
‎Sfinte Sisoe!
‎Danny? Ce…
‎Ce cauți aici?
‎Vin acasă de la o strângere de fonduri ‎pentru copii.
‎- Să te ajut. ‎- Stai, locuiești aici?
‎Da.
‎- În blocul meu? ‎- Da.
‎După tine.
‎PENTHOUSE
‎La etajul meu?
‎Te așteptai să locuiesc altundeva ‎decât într-un penthouse?
‎Nu pot să cred că ai plecat din New York.
‎Mi se terminase contractul cu ESPN. ‎Era timpul pentru o schimbare.
‎Înființez o companie media de sport ‎cu unii de la Microsoft.
‎Mișto!
‎Nu mă inviți la marea ta petrecere?
‎Toate astea sunt pentru mine.
‎- Fac o cură de carbohidrați și brânză. ‎- Genul meu de cură.
‎Bine ai revenit în Seattle, ‎Dan, tipul de la sport de la KDUG!
‎Pe curând, vecino!
‎Mâncarea de la gală a fost groaznică ‎și mor de foame.
‎Cred că îți pot da o felie.
‎- Dar trebuie să-mi promiți ceva. ‎- Ce?
‎Să n-aud că pizza e mai bună la New York.
‎- Dar pizza e mai bună… ‎- Bine. Ți-e foame sau nu?
‎Da, doamnă.
‎Și încă una…
‎Urăsc să mă uit la ‎Greu de ucis ‎de Crăciun.
‎Să nu-l mai văd pe Bruce Willis în maiou, ‎călcând pe cioburi
‎și trăgând într-o clădire de birouri!
‎Bine.
‎La fiecare Crăciun te întreb: ‎„La ce film vrei să ne uităm?”
‎Și de fiecare dată spui: „La ce vrei tu.”
‎Știu. Ai dreptate.
‎Bine, spune tu!
‎Dar fii brutal de sincer! Pot să suport.
‎Nu-mi place plăcinta ciobănească.
‎- Ce? ‎- Urăsc plăcinta ciobănească.
‎O urăști?
‎Ai făcut-o la prima aniversare, ‎ai lucrat mult la ea
‎și m-am prefăcut că o ador.
‎Nu-mi place s-o fac.
‎O fac fiindcă pari foarte bucuros ‎de câte ori o fac.
‎Mă prefac că sunt entuziasmat, ‎fiindcă știu ce greu e s-o faci.
‎Doamne, în tot timpul ăsta, ‎am suferit fără motiv?
‎Bun. E grozav. ‎Bine că zicem ce avem pe suflet!
‎Îmi va lipsi ‎Greu de ucis, ‎dar merită. ‎O luăm de la zero.
‎- Chiar crezi că putem face asta? ‎- O facem. Chiar acum.
‎Spunem tot ce avem pe suflet.
‎Da, una e să spui adevăruri serioase ‎despre plăcinta ciobănească, dar…
‎Ce e?
‎Vrei să-mi spui ceva mai important? Spune!
‎Bine.
‎Mi-e teamă ‎că o să te pierzi iar în slujba ta,
‎ca atunci când lucrai cu Tully.
‎Apoi o să ne îndepărtăm
‎și o să ajungem ‎unde eram când ne-am despărțit.
‎N-o să fie așa.
‎I-am zis editorului, care m-a implorat ‎să merg la New York la ședințe,
‎că nu merg nicăieri.
‎Stai, nu asta vreau.
‎Nu renunța la oportunități pentru mine!
‎O să-mi porți pică
‎și o să mergi iar la război ‎peste trei ani.
‎Bine, deci nu vrei ‎să mă pierd în munca mea,
‎dar nu vrei ‎nici să nu mă pierd în munca mea?
‎Nu, nu asta am spus. ‎Vreau să-ți pese de cariera ta.
‎Îmi place că-ți pasă.
‎Dar nu vreau să-ți pese doar de carieră.
‎N-am de gând.
‎Dar prima oară ai avut de gând?
‎Crezi că o s-o fac iar?
‎Nu, cred că vorbim despre asta acum ‎ca să nu se repete.
‎Uite, Johnny…
‎Mă tem mereu să nu te pierd.
‎În orice relație, ‎unul îl iubește pe celălalt mai mult
‎și eu am fost mereu aceea. Mereu.
‎Am fost eu tot timpul.
‎De asta nu spun nimic despre saltea.
‎- Sau ‎Greu de ucis. ‎- Bine.
‎Da, îmi pare rău, Mularkey, ‎dar spui numai prostii.
‎Ai fost mereu ocupată ‎să-ți spui că mă iubești mai mult
‎și nu vezi cât de mult te iubesc,
‎cât de mult vreau să te fac fericită
‎și cât de mult sufăr ‎atunci când nu reușesc.
‎Știu că mă iubești și tu.
‎Dar eu te-am iubit prima. ‎Tu o iubeai pe Tully.
‎- Voiam să mă mărit cu tine, iar tu, nu. ‎- Știu. Ba da!
‎- Voiam copii, iar tu, nu. ‎- Nu e corect.
‎- Ai făcut un compromis. ‎- M-am răzgândit!
‎M-am învinovățit ‎că nu asta voiai să faci cu viața ta.
‎Ba da! Dar nu imediat! ‎Dar, când am avut-o pe Marah…
‎Ai vrut mai mulți copii și n-am putut ‎să-ți dăruiesc. Am vrut, dar am dat greș.
‎Nu… Noi am dat greș… Știi ceva?
‎Nimeni n-a dat greș, da? ‎Pur și simplu nu s-a întâmplat.
‎Știu că te simți vinovată.
‎De aceea nu ți-am putut spune ‎dacă uneori, da,
‎voiam să plec într-o zonă de război.
‎Fiindcă ai fi crezut ‎că nu te vreau pe tine sau familia asta,
‎dar era mult mai complicat de atât.
‎Aș fi înțeles.
‎Cred.
‎Poate.
‎Nu știu, mereu mi-a fost mai ușor
‎să mă închid în mine
‎și să mă îngrop în munca mea
‎decât să înfrunt…
‎haosul.
‎Da.
‎Uite ceva ce n-am mai spus cu voce tare.
‎Anul trecut,
‎înainte de despărțire, când mi-ai spus ‎că simți ceva pentru Travis…
‎m-am simțit ușurat.
‎Știam că dau greș în stil mare ca soț.
‎Și tu făceai ceva ce mă rănea
‎și puteam în sfârșit ‎să nu mă mai simt vinovat
‎că nu sunt destul de bun pentru tine.
‎Aoleu!
‎E destul de…
‎Groasă.
‎Da.
‎Dacă tot recunoaștem chestii,
‎în mare parte, ți-am zis ‎că simt ceva pentru el…
‎fiindcă voiam să lupți pentru mine.
‎Și n-ai făcut-o.
‎Da, eram destul de supărat.
‎Ți-e foame?
‎Mi-ar prinde bine ‎niște plăcintă ciobănească.
‎Știi că mă uit la Ora ‎prietenelor? ‎În fiecare zi.
‎Și la serialul de pe site ‎și la documentarul special.
‎Mi-a plăcut cum l-ai plesnit ‎pe Binswanger.
‎Mulțumesc.
‎Ce urmează?
‎N-ai auzit de la mine,
‎dar s-ar putea să închei un contract ‎pentru un nou talk-show.
‎Pe bune?
‎Incredibil! Știi că o să am ‎un abonament de sezon pe TiVo?
‎Recunosc, și eu m-am uitat ‎la emisiunea ta.
‎Serios? Dar urăști sportul.
‎Mă uit cu sunetul oprit.
‎În mare parte.
‎Recunosc că ai îmbătrânit ca un vin bun.
‎Pot să-ți spun un secret?
‎S-ar putea ca uneori… să-mi fac puțintel…
‎Botox în zona asta.
‎- Nu! ‎- Ba da.
‎Dacă spui cuiva, o să neg.
‎Uau!
‎- E foarte natural, dle. ‎- Știu un tip grozav la New York.
‎Că veni vorba,
‎ai locuit la New York în anii '90.
‎Și nu m-ai sunat niciodată.
‎Nici tu pe mine.
‎M-am gândit să te sun de multe ori.
‎- Serios? ‎- Sigur că da.
‎Până și înainte să te muți acolo.
‎Acum mulți ani, ‎chiar după ce am plecat de la KPOC,
‎când eram la New York, într-o seară,
‎voiam să te sun, dar a sunat telefonul.
‎Eram atât de sigur că ești tu,
‎încât am răspuns cu: „Tallulah Rose?”
‎Apoi am așteptat,
‎dar auzeam doar piesa „Ain't Nobody ” ‎cântând în fundal.
‎Cine știe?
‎Poate că eram eu.
‎Serios?
‎Și… ce ai fi spus…
‎dacă erai tu?
‎A fost demult.
‎A fost și a trecut.
‎Da.
‎De fapt, m-am mutat înapoi la Seattle
‎și pentru că iubita mea voia ‎să fie mai aproape de familie.
‎De fapt, mă văd cu ea la un pahar, ‎la The Phoenix, în jumătate de oră.
‎Îmi pare rău. ‎Ar fi trebuit să-ți spun mai devreme.
‎- Eu… Da. ‎- Nu. Nu-i nimic, înțeleg.
‎Mă bucur că te-am văzut.
‎Și eu.
‎Mulțumesc.
‎Chiar că e groaznică. ‎E crocantă și moale în același timp.
‎Nu e bună.
‎- Serios, Mularkey? ‎- Da. Cred că e timpul.
‎Mamă!
‎- Facem asta. ‎- Da.
‎- M-am răzgândit. Nu! ‎- Nu, serios?
‎Te-ai răzgândit?
‎Minunat.
‎Și dacă nu reușim de data asta?
‎Putem doar să încercăm.
‎Da.
‎Dar știu asta.
‎Un lucru nu s-a schimbat.
‎De-a lungul anilor, ‎cu toate suișurile, coborâșurile
‎și farfuriile de plăcintă ciobănească…
‎Prefer să fiu cu tine ‎decât cu oricine altcineva din univers,
‎Kate Mularkey.
‎Și eu.
‎Dar trebuie să te scoatem ‎din corsetul ăsta dement.
‎Nu știu cum.
‎Ne descurcăm noi.
‎Bună!
‎Tully!
‎Marah, ce e? Unde ești?
‎- La petrecerea unei frății. ‎- Ce?
‎Niște băieți de la cinema ‎ne-au invitat la o petrecere în campus.
‎N-am vrut să merg, dar Ashley a vrut.
‎Când am ajuns aici,
‎i-a tot dat mesaje fostului ei iubit, ‎să-l facă gelos,
‎apoi el a venit ‎și au plecat de la petrecere împreună.
‎Te-a lăsat singură la petrecere?
‎Apoi, un tip mi-a dat bere ‎și ne-am sărutat,
‎după care a început să mă pipăie.
‎- Doamne! ‎- Am scăpat de el.
‎Acum mă ascund în cămară ‎și nu știu ce să fac.
‎Rămâi la telefon cu mine!
‎Vin chiar acum. Rămâi la telefon!
‎- Ce tot spui? Vorbești ca o nebună. ‎- Nu vreau să merg.
‎Cum adică? Ți-am spus că e psihopată.
‎- Nu contează. Da? Nu contează. ‎- Nu am terminat.
‎Ce a zis?
‎Dacă mai vii după mine, ‎îmi trimit frații peste tine.
‎- A funcționat! ‎- Ce?
‎Nancy a plecat fără Pat. Se certau afară.
‎- Te-a crezut? ‎- Nu credeam, dar se pare că da!
‎Solnițele din sala de mese ‎nu se umplu singure.
‎Nu uita să încui gunoiul! ‎Dacă intră ratonii…
‎De ce ești așa dură? ‎Nu te poți purta frumos?
‎- Nu eu mă port urât. ‎- Noi ne-am purtat frumos cu tine.
‎„Noi”. Spui mereu „noi” ‎de când s-a întors Tully.
‎M-ai lăsat baltă pentru ea. ‎Credeam că suntem prietene.
‎M-am tuns ca o proastă pentru tine ‎și încă îmi crește ciudat.
‎- Nu te-am obligat. ‎- Așa fac prietenele bune.
‎Dar apoi a revenit uraganul Tully ‎și pur și simplu…
‎ai uitat de mine.
‎Îmi pare foarte rău.
‎Știu că totul s-a schimbat când s-a întors ‎Tully și n-am vrut să te rănesc,
‎dar aș vrea să fim prietene.
‎Și poate încercăm din nou?
‎Nu uita să încui gunoiul!
‎Stai!
‎- Pot. ‎- Bine.
‎Mersi!
‎Gândește-te: „Un salariu înseamnă ‎cizme de cowboy în prima zi de școală.”
‎Da. Ochii la premiu!
‎Ochii la premiu!
‎- Te-aș îmbrățișa, dar sunt murdară. ‎- Lasă, eu mi-am băgat mâna în grăsime.
‎- Da. ‎- Deci…
‎Care e problema ta?
‎De ce ești așa psihopată?
‎Știi de ce.
‎Da. Ești obsedată de mine.
‎M-ai auzit în seara aia
‎zicându-ți să te oprești.
‎Știai că nu vreau s-o fac.
‎Știai că mă rănești și ai continuat.
‎Te rog. Erai călare pe mine.
‎Spune-ți minciunile de care ai nevoie ‎ca să dormi noaptea!
‎În sinea ta știi că e adevărat.
‎M-ai violat.
‎Ești nebună de-a binelea.
‎Nu te mai apropia de mine!
‎Bine?
‎- Ești bine? ‎- Da, sunt.
‎- Tully… ‎- Nu, în fine…
‎- E un bou. Nu contează. ‎- Ai salvat fata.
‎Da.
‎Sper.
‎Unde dracu' e cămara?
‎La o parte!
‎Tully.
‎- Ești bine? ‎- Da.
‎- Da? ‎- Da.
‎Marah…
‎Bine.
‎Să plecăm dracului de aici.
‎- Ce ți-a făcut? ‎- Nimic.
‎Voia să-mi scoată cămașa, dar am fugit.
‎Sigur ești bine?
‎Da, sunt bine.
‎Te rog, nu-i spune mamei! O să mă omoare.
‎Doamne! Ce naiba a fost ‎în capul tău, Marah?
‎La petrecerea unei frății? Iisuse! ‎Ai zis că mergi la film.
‎Știi ce putea să-ți facă?
‎Marah?
‎Kate.
‎Kate!
‎Kate, unde e Marah? E teafără?
‎Ce…
‎Ce se întâmplă?
‎Ce s-a întâmplat cu Marah?
‎Îmi spune cineva și mie?
‎Ce s-a întâmplat cu Marah?
‎Subtitrarea: Daniela Vereș